زبیر الحسن کاندھلوی

زبیر الحسن کاندھلوی  (30 مارچ 195018 مارچ 2014ء)Maulana Zubair-ul-Hasan passed away روزنامہ سیاست (اخبار)، 19 مارچ 2014ء کو شائع ہوا، 27 فروری ء2020 کو بازیافت ہوا۔ ایک ہندوستانی عالم دین اور تبلیغی جماعت، کے معروف رھنما تھے۔مولانا زبیر الحسن کا انتقال اور پروفائل TwoCircles.net ویب گاہ پر ، P21 مارچ 2014ء کو شائع ہوا، 27 فروری 2020ء کو بازیافت ہوا۔

 ابتدائی و عملی زندگی 
زبیر الحسن 30 مارچ 1950 کو موجودہ مظفر نگر ضلع، اتر پردیش، بھارت کے قصبہ کاندھلہ میں پیدا ہوئے۔ ان کی تعلیم مظاہر علوم سہارنپور میں ہوئی۔ وہ اپنے نانا محمد زکریا کاندھلوی کے خلیفہ و مجاز تھے۔ زبیر نے 1971ء میں سند فضیلت حاصل کرکے اپنی تعلیم مکمل کی۔ وہ ہر سال ڈھاکہ، رائے ونڈ اور بھوپال میں منعقد ہونے والے عالمی اجتماعات میں آخری نماز کے امام ہوا کرتے تھے۔

اپنے بھاری بدن کی وجہ سے وہ اکثر وہیل چیئر پر نظر آتے تھے۔ وہ بڑے اجتماعات کے سامنے اپنے طویل خطابات اور تقاریر کی بجائے اختتامی دعا کے لیے جانے جاتے تھے جیسا کہ ان سے پہلے ان کے والد سمیت دیگر جماعت کے رہنماؤں کا معمول تھا۔

وہ ابتدائی طور پر علما کی کونسل (بین الاقوامی تبلیغی شوریٰ) کے رکن تھے جنھیں ان کے والد انعام الحسن کاندھلوی کی وفات کے بعد تبلیغی جماعت کے امور کی انجام دہی کے لیے منتخب کیا گیا تھا۔ ان کی وفات کے بعد ان کی تدفین نئی دہلی میں نظام الدین درگاہ کے میدان میں ہوئی۔
 وفات اور پسماندگان 
1969ء میں، مولانا زبیر الحسن کا نکاح محمد زکریا کاندھلوی کے دامادوں میں سے ایک سہارنپور کے حافظ الیاس کی بیٹی اور محمد شاہد سہارنپوری کی ہمشیرہ طاہرہ خاتون سے ہوا تھا۔ اس جوڑے کے تین بیٹے اور تین بیٹیاں تھیں۔ بڑے بیٹے حافظ مولانا زہیر الحسن کاندھلوی تبلیغی تحریک کے معروف مذاکرات کار بن چکے ہیں۔ اطلاعات کے مطابق زبیر بھاری بدن کا شکار تھے، ذیابیطس کے مریض تھے اور کچھ عرصے سے طبیعت ٹھیک نہیں تھی۔ نئی دہلی پولیس کے اندازوں کے مطابق، تقریباً دو لاکھ لوگ ان کے نماز جنازہ میں شریک ہوئے تھے۔تبلیغی جماعت کے امیر انتقال کر گئے، نظام الدین میں ان کے جلوس جنازہ میں ہزاروں افراد کا شرکت شائع: 19 مارچ 2014ء،
بازیافت 27 فروری 2020ء

جامع مسجد دہلی کے شاہی امام، سید احمد بخاری نے اپنے خراج عقیدت میں کہا کہ تبلیغی جماعت کے مرحوم سینئر رکن مولانا زبیر الحسن ایک اہم مسلم رہنما تھے۔ جنھوں نے جماعت کی بھلائی کے لیے کام کیا۔ وہ زندگی بھر غیر سیاسی رہے اور صرف مذہبی معاملات میں ہی فکرمند رہے۔
 حوالہ جات 

زمرہ:1950ء کی پیدائشیں
زمرہ:2014ء کی وفیات
زمرہ:بیسویں صدی کے مسلمان محققین اسلام
زمرہ:تبلیغی جماعت کی شخصیات
زمرہ:بھارت کے سنی علما
زمرہ:ضلع شاملی کی شخصیات
زمرہ:بھارتی مذہبی رہنما